Euroopan parlamentin päätöslauselma 22. huhtikuuta 2008 joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka VIII — Euroopan oikeusasiamies



Virallinen lehti nro L 088 , 31/03/2009 s. 0088 - 0089



Euroopan parlamentin päätöslauselma 22. huhtikuuta 2008 joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka VIII — Euroopan oikeusasiamies EUROOPAN PARLAMENTTI, joka ottaa huomioon Euroopan unionin yleisen talousarvion varainhoitovuodeksi 2006 [1], ottaa huomioon Euroopan yhteisöjen lopullisen tilinpäätöksen varainhoitovuodelta 2006 – Nide I (C6–0369/2007) [2], ottaa huomioon Euroopan oikeusasiamiehen vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista, ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2006 ja tilintarkastustuomioistuimen erityiskertomukset sekä tarkastettujen toimielinten vastaukset [3], ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta [4], ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [5] ja erityisesti sen 50, 86, 145, 146 ja 147 artiklan, ottaa huomioon työjärjestyksen 71 artiklan ja liitteen V, ottaa huomioon talousarvion valvontavaliokunnan mietinnön (A6–0092/2008), 1. panee merkille, että vuonna 2006 Euroopan oikeusasiamiehellä oli käytettävissään maksusitoumusmäärärahoja yhteensä 7682538 euroa (7224554 euroa vuonna 2005) ja että niiden käyttöaste oli 88,13 prosenttia, joka jää alle muiden toimielinten keskiarvon; 2. panee merkille, että Euroopan oikeusasiamiehen vuoden 2006 tilinpäätöksen mukaan sen taloudellinen tulos on kyseisenä vuonna negatiivinen (1214375 euroa) ja sillä on toisiaan vastaava määrä varoja ja vastuita (2308799 euroa); 3. panee merkille, että kaudella 2003–2006 maksusitoumusmäärärahat ovat kasvaneet tasaisesti 4438653 eurosta 7682538 euroon (+ 73 %) ja virat lisääntyneet 31:stä 57:ään (+ 84 %), kun taas kanteluiden määrä on noussut 2436:sta 3830:een (+ 57 %) ja aloitettujen uusien tutkimusten määrä 253:sta 258:aan (+ 2 %); 4. huomauttaa, että Euroopan tilintarkastustuomioistuimen vuosikertomuksen mukaan tarkastus ei antanut aihetta huomautuksiin oikeusasiamiehen osalta; 5. huomauttaa, että oikeusasiamiehen toimisto otti henkilöstöhallintonsa kokonaan vastuulleen tammikuusta 2006 alkaen; panee tässä yhteydessä merkille, että toimielintä koskevan sisäisen tarkastajan kertomuksen nro 06/04 mukaan tarkastuksessa, jolla arvioitiin henkilöstön henkilökohtaisten etuuksien määrittämiseen sovellettavien hallinto- ja valvontamenettelyjen riittävyyttä, ei havaittu merkittäviä riskitekijöitä hallinto- ja valvontamenettelyissä, mutta se osoitti kuitenkin, että toimielimen olisi paneuduttava tiettyihin seikkoihin; 6. panee merkille vuoden 2006 toimintakertomuksessa esitetyt johtavan valtuutetun tulojen ja menojen hyväksyjän antamat tiedot, joiden mukaan oikeusasiamiehen toimiston sisäisen valvontajärjestelmän tehokkuutta arvioitiin toimielimessä jälleen vuoden 2007 alussa, jolloin havaittiin yleisesti, että sisäisen valvonnan vaatimukset on kaiken kaikkiaan pantu täytäntöön tyydyttävästi (85 prosenttia, kun vastaava luku oli 76 prosenttia vuonna 2004); panee kuitenkin myös merkille, että tietyillä aloilla kaivattiin toimien tehostamista (arkaluonteisten tehtävien yksilöinti); kannustaa oikeusasiamiestä tekemään kaikkensa parantaakseen edelleen toimielimensä sisäisen valvontajärjestelmän tehokkuutta; 7. panee tyytyväisenä merkille, että oikeusasiamies ja parlamentti neuvottelivat vuonna 2005 toistaiseksi voimassa olevasta yhteistyötä koskevasta puitesopimuksesta tiettyjen hallinnollisten palvelujen tarjoamisessa esimerkiksi kiinteistöjen, tietotekniikan, viestinnän, oikeudellisen tuen, työterveyshuollon, koulutuksen, kääntämisen ja tulkkauksen osalta, ja että kyseinen sopimus allekirjoitettiin maaliskuussa 2006 ja se tuli voimaan 1. huhtikuuta 2006; panee lisäksi merkille, että oikeusasiamies pitää uutta sopimusta täysin tyydyttävänä; 8. panee tyytyväisenä merkille, että oikeusasiamiehen ensimmäinen pääsihteeri nimitettiin 1. elokuuta 2006; 9. on huolestunut oikeusasiamiehen vuosikertomuksesta ilmi käyneistä tiedoista, joiden mukaan toimielimellä oli vaikeuksia henkilöstön, etenkin pätevien juristien, rekrytoinnissa vuonna 2006, mikä johtui kahdesta peräkkäisestä laajentumisaallosta (vuonna 2004 liittyneistä jäsenvaltioista suoritettavien rekrytointien loppuunsaattaminen ja vuoden 2007 laajentumisen myötä tehtävien rekrytointien valmistelu), henkilöstön vaihtuvuudesta ja vaikeuksista houkutella hakijoita Strasbourgiin väliaikaisilla sopimuksilla ja saada heidät pysymään siellä; toteaa, että oikeusasiamies olettaa rekrytointivaikeuksien vähenevän tulevina vuosina; 10. pitää myönteisenä oikeusasiamiehen 14. joulukuuta 2007 tekemää päätöstä oikeusasiamiehen taloudellisten etujen vuosittaisesta ilmoittamisesta; panee tyytyväisenä merkille, että tämä ilmoitus on julkaistu oikeusasiamiehen internetsivustolla; 11. pitää myönteisenä oikeusasiamiehen halukkuutta liittyä Euroopan parlamentin, neuvoston ja komission välillä 25. toukokuuta 1999 tehtyyn toimielinten sopimukseen Euroopan petostentorjuntaviraston (OLAF) sisäisistä tutkimuksista [6] sovellettaessa asetuksella (EY) N:o 1073/1999 [7] perustettua järjestelmää; panee tyytyväisenä merkille, että oikeusasiamies kutsui OLAFin 9. tammikuuta 2008 päivätyllä kirjeellä kertomaan oman näkemyksensä siitä, olisiko oikeusasiamiehen liityttävä sopimukseen ja miten se mahdollisesti toteutettaisiin. [1] EUVL L 78, 15.3.2006. [2] EUVL C 274, 15.11.2007, s. 1. [3] EUVL C 273, 15.11.2007, s. 1. [4] EUVL C 274, 15.11.2007, s. 130. [5] EYVL L 248, 16.9.2002, s. 1. [6] EYVL L 136, 31.5.1999, s. 15. [7] Euroopan parlamentin ja neuvoston asetus (EY) N:o 1073/1999, annettu 25 päivänä toukokuuta 1999, Euroopan petostentorjuntaviraston (OLAF) tutkimuksista (EYVL L 136, 31.5.1999, s. 1). --------------------------------------------------